Okresná prokuratúra Komárno 
Pohraničná 6, 945 28 Komárno 1 	

Sp. zn. : 1 Pv 184/12/4401	Komárno, 22.5.2013
EEČ : 2-30-105-2013

U Z N E S E N I E

Trestná vec:	obvinený XXXXX a spol.  
Prečin:	Krádež  v spolupáchateľstve podľa  § 20 k  § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Komárno
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Komárno zo dňa 28.3.2012, spisová značka 1 Pv 184/12/4401, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- dňa 03. februára  2012 v čase okolo 09.00 hod. do 12.30 hod. v katastri obce XXXXX časť Aňala, v časti evidovanej pod číslom porastu 633,  z parcely číslo 16108 vedenej ako lesný pozemok spoločným konaním odcudzili 1,62 mł haluziny tvrdého dreva, a to takým spôsobom, že drevo pozbierali a spoločne naložili na konský vozík, čím pre poškodeného XXXXX republiky, š.p.,Banská Bystrica,  so sídlom Námestie SNP č. 8, Banská Bystrica IČO: 36038351,  spôsobili škodu  vo výške 16,74-Eur 

Uznesením prokurátora Okresnej prokuratúry Komárno zo dňa 28.3.2012, spisová značka 1 Pv 184/12/4401, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
2.	XXXXX, dátum narodenia: XXXXX 
12 mesiacov
Odôvodnenie:
Prokurátor okresnej prokuratúry Komárno uznesením č. 1 Pv 184/12 - 4 a  č. 1 Pv 184/12- 5 z 28. marca 2012 rozhodol v zmysle ustanovenia § 216 odsek 1 Trestného poriadku o podmienečnom zastavení trestného stíhania proti obvinenému XXXXX  a obvinenej Eve Lakatošovej  trestne stíhaných pre  prečin krádeže v spolupáchateľstve podľa § 20 k § 212 odsek 2 písm. d) Trestného zákona, pre ktorý im bolo vznesené obvinenie uznesením povereného príslušníka Policajného zboru Okresného riaditeľstva Policajného zboru Komárno, Odboru poriadkovej polície, Obvodného oddelenia Policajného zboru Zemianska Olča  pod sp. zn. ORP-155/ZO-KN-2012 z  20. marca  2012  na tom skutkovom základe, že

- dňa 03. februára  2012 v čase okolo 09.00 hod. do 12.30 hod. v katastri obce XXXXX časť Aňaľa, v časti evidovanej pod číslom porastu 633,  z parcely číslo 16108 vedenej ako lesný pozemok spoločným konaním odcudzili 1,62 mł haluziny tvrdého dreva, a to takým spôsobom, že drevo pozbierali a spoločne naložili na konský vozík, čím pre poškodeného XXXXX republiky, š.p.,Banská Bystrica,  so sídlom Námestie SNP č. 8, Banská Bystrica IČO: 36038351,  spôsobili škodu  vo výške 16,74-Eur 

     	V uzneseniach o podmienečnom zastavení trestného stíhania bola v zmysle § 216 odsek 2 Trestného poriadku určená obidvom obvineným skúšobná doba na 1 rok, ktorá začala plynúť právoplatnosťou predmetných uznesení o podmienečnom zastavení trestného stíhania, t. j. dňom 06. apríla  2012 a uplynula dňa 06. apríla  2013. 

     	 Rozhodnutiami o podmienečnom zastavení trestného stíhania nebola obvineným uložená povinnosť nahradiť škodu a neboli im uložené ani iné obmedzenia. 

     	V rámci šetrenia, či obvinení počas skúšobnej doby podmienečného zastavenia trestného stíhania viedli riadny život, boli  zabezpečené odpisy z registra trestov na obidvoch obvinených, výpisy z evidencie priestupkov Obvodného úradu  Komárno, Odboru všeobecnej vnútornej správy, správa z príslušného Obvodného oddelenia Policajného zboru, ako aj správa z miesta ich trvalého bydliska. Z uvedených záznamov vyplýva, že sa obvinení počas skúšobnej doby nedopustili iného trestného činu, ani žiadneho priestupku, prípadne iného správania, ktoré by vzbudzovalo pochybnosti o tom, že v skúšobnej dobe viedli riadny život.
          
     	Z vyššie uvedených skutočností vyplýva, že u obidvoch obvinených boli splnené zákonné podmienky na vyslovenie, že sa v skúšobnej dobe podmienečného zastavenia trestného stíhania osvedčili.

     	Z týchto dôvodov bolo potrebné rozhodnúť tak, ako je to uvedené vo výrokovej časti tohto uznesenia 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Patrik Balaško
prokurátor